
Mõisa tänav T2 maaüksuse 
munitsipaalomandisse taotlemine ja
katastriüksuse sihtotstarbe määramine 
1. Asjaolud ja menetluse käik 
Maaüksus pindalaga 270 m2 ja sihtotstarbega transpordimaa  moodustatakse Mõisa tänava äärse maa-ala detailplaneeringu alusel, mis on kehtestatud Narva Linnavolikogu 17.12.2009.a  otsusega nr 192. Maaüksusele on planeeritud avalik sõidu- ja jalakäijate teed. Narva Linnavalitsuse 06.05.2015.a korraldusega nr 463-k antud maaüksusele on määratud aadress Narva linn, Mõisa tänav T2. 
Narva Linnavolikogu 26.09.2007 määrusega nr 36 (muudetud 18.12.2007 määrusega nr 43, 15.05.2008 määrusega nr 28, 25.09.2008 määrusega nr 38, 25.09.2009 määrusega nr 27, 27.05.2010 määrusega nr 21, 23.09.2010 määrusega nr 32, 08.09.2011 määrusega nr 7, 20.09.2012 määrusega nr 21, 26.09.2013 määrusega nr 22, 25.09.2014 määrusega nr 20) vastu võetud Narva linna arengukavas aastateks 2008-2018 on prioriteetseks tegevussuunaks määratud teede ehitamine ning rekonstrueerimine, sõidu- ja kõnniteedega kruntide munitsipaliseerimine.

Kuna Vabariigi Valitsuse 02.06.2006.a määruse „Maa munitsipaalomandisse andmise kord“ §6 lõike 1 kohaselt taotletakse maa munitsipaalomandisse volikogu vastava otsuse alusel tuleb vastu võtta otsus Mõisa tänav T2 maaüksuse pindalaga 270 m2 linna munitsipaalomandisse taotlemise kohta ja määrata vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” §2 punktile 2 nimetatud maaüksusele maa sihtotstarve.
2. Õiguslikud alused
2.1 Maareformi seaduse § 28 lõige 2 kohaselt antakse munitsipaalomandisse maad, mis on vajalik kohaliku omavalitsusüksuse ülesannete täitmiseks ja arenguks.

2.2 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse muud seadusega antud küsimused.
2.4 Juhindudes  maakatastriseaduse § 18 lõikest 6, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr155 „Katastriüksuse sihtotstarvete liigid ja nende määramise kord”, Narva Linnavolikogu 17.12.2009.a otsusega nr 192 kehtestatud Mõisa tänava äärse maa-ala detailplaneeringust, Narva Linnavolikogu 26.09.2007 määrusega nr 36 kinnitatud Narva linna arengukavast aastaseks 2008-2018.
3. Otsus
3.1 Taotleda Narva linna munitsipaalomandisse Mõisa tänav T2 maaüksus (lisa 1), ligikaudse 
pindalaga 270 m2. 
3.2 Määrata Mõisa tänav T2 maaüksusele katastriüksuse sihtotstarbeks transpordimaa (007;L).
4. Rakendussätted
4.1 Linnavalitsusel esitada keskkonnaministrile eelmainitud maaüksuse munitsipaliseerimiseks taotlus koos kõigi vajalike lisamaterjalidega.

4.2 Vabariigi Valitsuse jaatava vastuse korral moodustada linnavalitsusel eelmainitud maaüksuse katastriüksus, kinnitada piirid ja esitada katastritoimik registreerimiseks Maa-ameti Ida-Viru katastribüroosse.

4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

